पाएं अपने शहर की ताज़ा ख़बरें और फ्री ई-पेपरडाउनलोड करें
पहाड़ी तलहटी के कारलू गांव में सोमवार शाम को एक पैंथर के आबादी में आने के बाद लोगों में अफरा-तफरी मच गई। पैंथर ने रेंजर तेजाराम सहित एक ग्रामीण को गंभीर रूप से जख्मी कर दिया। दोनों को इलाज के लिए अस्पताल लेकर गए, जहां उपचार चल रहा है। पैंथर एक खेत में बाजरे की फसल में छिपकर बैठा गया। सूचना पर वन विभाग व पुलिस टीम भी मौके पर पहुंची। पुलिस ने मौके पर जमा भीड़ को हटाया।
वहीं वन कार्मिक पैंथर पर निगरानी रख हुए हैं। जोधपुर से टीम के आने के बाद मंगलवार सुबह रेस्क्यू किया जाएगा। जानकारी के अनुसार पैंथर शाम करीब पांच बजे भीमसिंह के खेत में घुसा। वे वन्यजीव की पहचान नहीं कर सके और उसे भगाने लगे। तभी उन पर पैंथर ने हमला कर दिया। उन्होंने भागकर जान बचाई। रेंजर तेजाराम का भी जबड़ा पकड़ लिया। उन्हें लहूलुहान हालत में अस्पताल ले जाया गया।
ड्रोन से निगरानी
वनक्षेत्र से निकलकर पैंथर आबादी में चला आया। यहां लोगों ने शोर किया तो बाजरे की फसल में जाकर छिप गया। ऐसे में उसकी निगरानी के लिए ड्रोन उड़ाया गया। लेकिन अंधेरा होने से पैंथर कैमरे की पकड़ में नहीं आ सका।
जोधपुर से रवाना हुई टीम, मंगलवार को करेंगे रेस्क्यू
पैंथर बाजरे की फसल में छिपकर बैठा है। जोधपुर से रेस्क्यू टीम रवाना हो चुकी है। रात को मूवमेंट नहीं होने पर मंगलवार सुबह रेस्क्यू करेंगे। - अमित चौहान, डीसीएफ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn